60. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 358 της 12/22 Οκτ. 2001 (ΦΕΚ Α΄ 244) Περί εφαρμογής των αποφάσεων 1175 (1998), 1210 (1998), 1242 (1999), 1266 (1999), 1280 (1999) και 1281 (1999). Έχοντας υπόψη: 1.Το άρθρο 25 του Καταστατικού Χάρτη του ΟΗΕ όπως κυρώθηκε με τον Α.Ν. 585/1945 (ΦΕΚ Α΄ 242). 2.Τον Α.Ν. 92 της 3/10.8.67 (ΦΕΚ Α΄ 139) "περί εφαρμογής αποφάσεων του Συμβουλίου Ασφαλείας των Ηνωμένων Εθνών και εγκρίσεως και εφαρμογής συστάσεων του Συμβουλίου Ασφαλείας και της Γενικής Συνελεύσεως", όπως τροποποιήθηκε με το άρθρο 39 του Ν.2145/93 (ΦΕΚ Α΄ 88/28.5.1993). Σελ. 198,14 Τεύχος      Σελ.       3.Το άρθρο 29A του Ν. 1558/1985, που προστέθηκε με το άρθρο 27 του Ν.2081/1992 και αντικαταστάθηκε με το άρθρο 1 του Ν.2469/1997. 4.Την Απόφαση του Υπουργού Εξωτερικών περί δημοσιεύσεως της αποφάσεως 1175(1998)του Συμβουλίου Ασφαλείας (ΦΕΚ Α΄ 136/6.6.2000). 5.Την Απόφαση του Υπουργού Εξωτερικών περί δημοσιεύσεως της αποφάσεως 1210 του Συμβουλίου Ασφαλείας (ΦΕΚ Α΄ 136/6.6.2000). 6.Την Απόφαση του Υπουργού Εξωτερικών περί δημοσιεύσεως της αποφάσεως 1242 του Συμβουλίου Ασφαλείας (ΦΕΚ Α΄ 136/6.6.2000). 7.Την Απόφαση του Υπουργού Εξωτερικών περί δημοσιεύσεως της αποφάσεως 1266 του Συμβουλίου Ασφαλείας (ΦΕΚ Α΄ 136/6.6.2000). 8.Την Απόφαση του Υπουργού Εξωτερικών περί δημοσιεύσεως της αποφάσεως 1280 του Συμβουλίου Ασφαλείας (ΦΕΚ Α΄ 136/6.6.2000). 9.Την Απόφαση του Υπουργού Εξωτερικών περί δημοσιεύσεως της αποφάσεως 1281 του Συμβουλίου Ασφαλείας (ΦΕΚ Α΄ 136/6.6.2000). 10.Το Π.Δ. 300/1990 περί εφαρμογής της αποφάσεως 661 (1990) του Συμβουλίου Ασφαλείας (ΦΕΚ Α΄ 126/ 18.9.1990). 11.Το Π.Δ. 76/1999 περί εφαρμογής των αποφάσεων 986 (1995) και 1153 (1998) του Συμβουλίου Ασφαλείας (ΦΕΚ Α΄ 91/4.5.1999). 12.Το γεγονός ότι από τις διατάξεις του παρόντος Διατάγματος δεν προκαλείται δαπάνη σε βάρος του προϋπολογισμού. 13.Την υπ' αριθ. 62/2001 γνωμοδότηση του Συμβουλίου της Επικρατείας μετά από πρόταση των Υπουργών Εξωτερικών, Εθνικής Οικονομίας, Οικονομικών Ανάπτυξης και Δικαιοσύνης, αποφασίζουμε: 511 40.Β.α.55-60 Οργανισμός Ηνωμένων Εθνών Άρθρο 1 Επιτρέπεται υπό την επιφύλαξη των διατάξεων του άρθρου 2 του παρόντος, και παρά τις διατάξεις της παραγράφου 3(γ) της απόφασης 661 (1990), η εξαγωγή στο Ιράκ των απαραίτητων εξαρτημάτων και εξοπλισμού για να μπορέσει το Ιράκ να αυξήσει την εξαγωγή πετρελαίου και πετρελαϊκών προϊόντων, σε ποσότητες επαρκείς για την κάλυψη του ποσού που καθορίζεται στην παράγραφο 2 της απόφασης 1153 (1998). Άρθρο 2 Η Επιτροπή που έχει συσταθεί βάσει της αποφάσεως 661 (1990) μεριμνά η ίδια ή μέσω ομάδας εμπειρογνωμόνων που θα διορίσει η εν λόγω Επιτροπή, για την έγκριση των συμβάσεων για τα εξαρτήματα και τον εξοπλισμό που αναφέρονται στο ανωτέρω άρθρο 1, σύμφωνα με τους καταλόγους εξαρτημάτων και εξοπλισμού που εγκρίνει η εν λόγω Επιτροπή για κάθε μεμονωμένο πρόγραμμα. Άρθρο 3 Οι δαπάνες που συνδέονται άμεσα με τις ως άνω εξαγωγές μπορούν, έως ότου καταβληθούν τα απαραίτητα κεφάλαια στον μεσεγγυητικό λογαριασμό, και μετά την έγκριση κάθε σύμβασης, να χρηματοδοτηθούν με εγγυητικές επιστολές έναντι μελλοντικών πωλήσεων πετρελαίου, τα έσοδα των οποίων θα κατατεθούν στον μεσεγγυητικό λογαριασμό. Άρθρο 4 Οι διατάξεις της απόφασης 986 (1995), με την εξαίρεση των διατάξεων που περιλαμβάνονται στις παραγράφους 4, 11 και 12 αυτής, παραμένουν σε ισχύ για περίοδο 180 ημερών αρχομένης από 00.01 Ώρα Ανατολικής Ακτής, στις 26 Νοεμβρίου 1998, στην συνέχεια για μια νέα περίοδο 180 ημερών ξεκινώντας από 00.01 Ώρα Ανατολικής Ακτής στις 25 Μαΐου 1999, στην συνέχεια μέχρι τις 11 Δεκεμβρίου 1999 και στην συνέχεια για μια νέα περίοδο 180 ημερών ξεκινώντας από 00.01 Ώρα Ανατολικής Ακτής στις 12 Δεκεμβρίου 1999. Άρθρο 5 Η παράγραφος 2 της απόφασης 1153 (1998), όπως τροποποιήθηκε από το άρθρο 1 της απόφασης 1266 (1999), παραμένει σε ισχύ και θα έχει εφαρμογή στην περίοδο που αναφέρεται στο άρθρο 4. Άρθρο 6 Οι παράγραφοι 1, 2, 3 και 4 της απόφασης 1175 θα έχουν εφαρμογή και στην προβλεπόμενη στο άρθρο 4 περίοδο. Άρθρο 7 Η Επιτροπή που συστήθηκε με την απόφαση 661 (1990) μπορεί να επιτρέπει βάσει ειδικών αιτήσεων την κάλυψη από κεφάλαια του μεσεγγυητικού λογαριασμού ευλόγων δαπανών αναφορικά με το προσκύνημα Hajj. Η εν λόγω ευχέρεια θα έχει εφαρμογή μέχρι και την εκπνοή της περιόδου των 180 ημερών η οποία άρχεται από 00.01 Ώρα Ανατολικής Ακτής στις 12 Δεκεμβρίου 1999. Στον Υπουργό Εξωτερικών αναθέτουμε την δημοσίευση του παρόντος Διατάγματος και στον ως άνω Υπουργό, όπως και στους Υπουργούς Εθνικής Οικονομίας, Οικονομικών, Ανάπτυξης και Δικαιοσύνης αναθέτουμε την εκτέλεση του παρόντος Διατάγματος. 